മൈനര് പെണ്കുട്ടിയെ തട്ടിക്കൊണ്ടുപോയി പീഡിപ്പിച്ച കേസ്: ഒന്നാംപ്രതിയുടെ അമ്മയുടേതടക്കം ജാമ്യാപേക്ഷ തള്ളി തൃശൂര്: മൈനര് പെണ്കുട്ടിയെ തട്ടിക്കൊണ്ടുപോയി പീഡിപ്പിച്ച കേസില് പത്തനംതിട്ട കൂടല് പോലീസ് രജിസ്റ്റര് ചെയ്ത കേസില് പ്രതികളായ തൃശൂര് അവണൂര് മൈലാടുകുന്ന് സ്വദേശികളായ വിജി വില്സണ് 52,മക്കളായ വിന്റോ വില്സണ് 29, വിനീഷ് വില്സണ് 27, കൂടാതെ അവണൂര് പാലിശേരില് സിബി 33 എന്നിവരുടെ മുന്കൂര് ജാമ്യാപേക്ഷ തൃശൂര് ഒന്നാം അഡീഷണല് സെഷന്സ് ജഡ്ജ് പി.എന്. വിനോദ് തള്ളി. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം 2021 ജനുവരി 27 നാണ് കേസിനാസ്പദമായ സംഭവം. ഒന്നാം പ്രതിയായ തൃശൂര് അവണൂര് മൈലാടുകുന്ന് കാവുങ്ങല് വിബിന് പത്തനംതിട്ട ജില്ലയിലെ മൈനറായ പെണ്കുട്ടിയെ തട്ടിക്കൊണ്ടുവന്ന് കുടുംബസുഹൃത്തിന്റെ വീട്ടില്ക്കൊണ്ടുവന്ന് താമസിപ്പിച്ച് ഭീഷണിപ്പെടുത്തി ലൈംഗികമായി പീഡിപ്പിക്കുകയായിരുന്നു. പെണ്കുട്ടി തനിക്കൊപ്പം സ്വന്തം ഇഷ്ടപ്രകാരം ഇറങ്ങിവന്നെന്നാണ് പ്രതിയുടെ വാദം. പെണ്കുട്ടിയുടെ ജനന രജിസ്റ്ററിലെ തെറ്റുകള് മുതലെടുത്ത് ഒന്നാം പ്രതി ഹൈക്കോടതിയില്നിന്നുംഇടക്കാല ജാമ്യം വാങ്ങുകയും പിന്നീട് വീണ്ടും കുട്ടിയെ തട്ടിക്കൊണ്ടുപോവുകയുമുണ്ടായി. ആയതിന് മറ്റൊരു കേസ് രജിസ്റ്റര് ചെയ്തിരുന്നു. ഇപ്പോള് കുട്ടിയേയും ഒന്നാം പ്രതിയേയും കുറിച്ച് യാതൊരു അറിവും പോലീസിന് കിട്ടിയിട്ടില്ല. കേസില് പ്രതികള്ക്ക് പോലീസ് നോട്ടീസ് നല്കിയിരുന്നു. എന്നാല് ഇക്കാര്യങ്ങള് മറച്ചുവച്ചാണ് പ്രതികള് തന്ത്രപൂര്വം തൃശൂര് കോടതിയെ സമീപിച്ചത്. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read പ്രായപൂര്ത്തിയാകാത്ത പെണ്കുട്ടിയെ വിവാഹ വാഗ്ദാനം നല്കി പീഡിപ്പിച്ച കേസ് : പോക്സോ കേസില് ജാമ്യമില്ല പ്രായപൂര്ത്തിയാകാത്ത സഹോദരിമാരെ ബലാത്സംഗം ചെയ്ത ശേഷം വിഷം നല്കി കൊലപ്പെടുത്തി നാലു പേര് അറസ്റ്റില് അഭിഭാഷകനെ പെട്രൊളൊഴിച്ച് അപായപ്പെടുത്താന് ശ്രമിച്ച കേസ്: പ്രതിയുടെ ജാമ്യാപേക്ഷ തള്ളി ഒന്നാം പ്രതിയുടെ കൊലപാതക കുറ്റമടക്കമുള്ള മുന്കാല കുറ്റകൃത്യങ്ങളുടെ വിവരങ്ങള് പേരാമംഗലം പോലീസ് സ്റ്റേഷനില്നിന്നും പത്തനംതിട്ട കൂടല് പോലീസ് സ്റ്റേഷനില്നിന്നും റിപ്പോര്ട്ടായി ഹാജരാക്കി പ്രതികളുടെ ഗൂഢതന്ത്രം കോടതിയുടെ മുന്പില് തെളിയിച്ച് പോക്സോ സ്പെഷല് പബ്ലിക്ക് പ്രോസിക്യൂട്ടര് ലിജി മധു നടത്തിയ വാദം അംഗീകരിച്ചാണ് കോടതി ജാമ്യം നിഷേധിച്ചത്.